### Beslutning

Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 1. december 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 24. november 2021.

En styrkelse af den aktive beskæftigelsesindsats gennem nye investeringsmodeller på beskæftigelsesområdet som følge af budget 2022.

### Resumé

Efterspørgslen efter arbejdskraft er stor og ledigheden faldende. Men mange ledige har ikke de nødvendige kvalifikationer og forudsætninger for at honorere arbejdsmarkedets efterspørgsel. Opgaven med at hjælpe flere ledige i job og uddannelse er derfor ikke blevet mindre trods den positive arbejdsmarkedsudvikling. På den baggrund har byrådet i budget 2022 afsat en ramme på 25 mio. kr. årligt fra og med 2022 til at styrke den aktive beskæftigelsesindsats gennem konkrete investeringsmodeller.

Sociale Forhold og Beskæftigelse har i den forbindelse i samarbejde og i dialog med relevante parter udarbejdet en samlet investeringspakke, som kan udmønte rammen. En investeringspakke med særligt fokus på udfordringen med langtidsledighed, sygemeldte og ledige med manglende kvalifikationer og forudsætninger. Sigtet er, at alle ledige får del i opsvinget.

### Indstilling

Det indstilles:

At 1) Byrådet godkender forslag til nye investeringsmodeller på beskæftigelsesområdet for 25 mio. kr. og udmønter de afsatte reserver dertil, som blev afsat i budget 2022-2025.

### Sagens forløb

04-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 08-11-2021 Magistraten

Fremsendes til [adresse] med bemærkning, at Magistraten i mødet den 8. november 2021 anbefaler, at byrådet tiltræder Magistratsafdelingen for Sociale forhold og Beskæftigelses indstilling af 29. oktober 2021.

Der udarbejdes statusnotat om nyttejobs med videre.

Benny Jessen tog forbehold.

 10-11-2021 [adresse]
Fremsendes til [adresse] og Beskæftigelsesudvalget til behandling i henhold til beslutning i byrådets møde den 10. november 2021.
 24-11-2021 Social- og Beskæftigelsesudvalget
Tanja Rasmussen, Vagn Kristiansen og Ron Rasmussen kunne tiltræde indstillingen i overensstemmelse med Magistratens anbefaling.

Elin Mikkelsen, Kenn Brandt, Benny Hermansen og Malthe Thygesen tog forbehold.

 [adresse] Aarhus Byråd
Tilbagesendes Magistratsafdelingen for Sociale Forhold og Beskæftigelse med bemærkning, at byrådet i sit møde den 1. december 2021 har vedtaget Magistratens indstilling i overensstemmelse med erklæring fra Social- og Beskæftigelsesudvalget af 24. november 2021.